CELEX: 62007CN0477
Language: et
Date: 2007-11-02 00:00:00
Title: Kohtuasi C-477/07: Eelotsusetaotlus, mille esitas Hof van Beroep te Antwerpen (Belgia) 29. oktoobril 2007 — Gerlach & Co. NV versus Belgia riik

12.1.2008   
            
            
               ET
            
            
               Euroopa Liidu Teataja
            
            
               C 8/6
            
         Eelotsusetaotlus, mille esitas Hof van Beroep te Antwerpen (Belgia) 29. oktoobril 2007 — Gerlach & Co. NV versus Belgia riik
   (Kohtuasi C-477/07)
   (2008/C 8/11)
   Kohtumenetluse keel: hollandi
   Eelotsusetaotluse esitanud kohus
   Hof van Beroep te Antwerpen
   Põhikohtuasja pooled
   
      Hageja: Gerlach & Co. NV
   
      Kostja: Belgia riik
   Eelotsuse küsimused
   
               1.
            
            
               Kas arvestuskande tegemine ühenduse tolliseadustiku artikli 221 lõike 1 tähenduses (jõustatud nõukogu 12. oktoobri 1992. aasta määrusega (EMÜ) nr 2913/92 (1), edaspidi „tolliseadustik”) on arvestuskande tegemine tolliseadustiku artikli 217 tähenduses, mis seisneb selles, et toll märgib tollimaksu summa arvestusdokumentidesse või mõnele muule samaväärsele teabekandjale, ja kas seda arvestuskande tegemist tuleb eristada maksusumma kandmisest omavahendite raamatupidamisarvestusse nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ (2) artikli 6 tähenduses (nüüd nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (3) artikkel 6)?
            
         
               2.
            
            
               Kas tolliseadustiku artikli 221 lõiget 1 tuleb tõlgendada selliselt, et tollimaksu summa teatamist võlgnikule tolliasutuse poolt sobival viisil tuleb käsitleda tolliseadustiku artikli 221 lõikes 1 sätestatud tollimaksu summa teatamisena võlgnikule ainult siis, kui tollimaksu summa kohta on tolliasutus juba enne selle võlgnikule teatamist teinud arvestuskande?
            
         
               3.
            
            
               Kas tolliseadustiku artikli 221 lõiget 1 tuleb tõlgendada selliselt, et tollimaksu summat ei saa nõuda juhul, kui tollimaksu summast on tolliasutus võlgnikule sobival viisil teatanud, kuid selle summa kohta ei ole tolliasutus enne selle võlgnikule teatamist teinud arvestuskannet, nii et tolliasutus saab tollimaksu summa tasumist tagantjärele nõuda ainult siis, kui sellest on võlgnikule uuesti sobival viisil teatatud pärast arvestuskande tegemist ja ainult ettenähtud aegumistähtaja jooksul?
            
         
      (1)  Määrus, millega kehtestatakse ühenduse tolliseadustik, EÜT L 302, lk 1; ELT eriväljaanne 02/04, lk 307.
   
      (2)  EÜT L 155, lk 1; ELT eriväljaanne 01/01, lk 176.
   
      (3)  EÜT L 130, lk 1; ELT eriväljaanne 01/03, lk 169.